Fællestur til Hareskovstaffeten d. 10. august.
Nu nærmer tiden sig for den næste fællestur, hvor vi gerne skulle være en masse fra klubben, der tager afsted sammen og sammen nyder et par gode timer i skoven.
Denne gang er vi i det uformelle hjørne af skoven, og turen går til Hareskovstaffeten i - ja - Hareskoven. Der er mulighed for både at deltage i to-mandsstaffeten eller blot løbe individuelt på en åben bane. Kan du ikke selv finde en staffetmakker, så giv Denne e-mail adresse bliver beskyttet mod spambots. Du skal have JavaScript aktiveret for at vise den. besked, så hjælper han gerne. Bestyreselsen vil kraftigt opfordre alle til at komme med hvad enten det er for staffeten, en åben bane eller blot det gode selskab.
Vi mødes på stævnepladsen kl. 09:45, så vi kan heppe eventuelle staffethold afsted kl. 10:00, og iøvrigt være klar til de åbne baner starter kl. 10:15.
Klubben er også ved denne fællestur vært ved en sandwich, ostebolle, eller lignende. Vi mangler blot en eller to, som vil påtage sig rollen som hovmestre og stå for dette. Besked hurtigst muligt til Denne e-mail adresse bliver beskyttet mod spambots. Du skal have JavaScript aktiveret for at vise den..
Du kan læse mere om stævnet i indbydelsen. Tilmelding foregår som sædvanlig via O-Service.
Publiceret: 20. Juli 2014
Post 48 i Sperrestrup Skov er flyttet
Vi har været nødsaget til at flytte Post 48 væk fra Troldhøj midt på engen og ind i skoven øst for højen.
Det betyder, at kortet med alle poster, samt de fire svære baner er ændret. De lette og mellemsvære baner er uændrede. Husk at tjek, at du benytter et opdateret kort, hvis du vil finde Post 48.
Publiceret: 9. Juli 2014
Resultater fra fødselsdagsløb
Så har håndtegneren været i gang igen og et nyt dogmekort har set dagens lys. Denne gang over Gulddysse Skoven i nærheden af Gundsømagle. Det der så ud til at være en lille let sag, viste sig at være mere bøvlet end ved første øjekast og tog selvfølgelig længere tid at kreere. Men som altid ganske sjovt at luske rundt i nyt terræn og prøve at aflure skoven sine små hemmeligheder. Så at jeg kaldte den Den Hemmelige Skov havde en dobbelt betydning.
Jeg er ked af at nævne det igen, men det er altså sjovere at se kortet i brug, når der er mange på banerne, og syv mand m/k er altså ikke mange, men sådan er livet altså i KOK. Men hvis jeg regner Solvejg og hendes to børnebørn – den yngste Sally i klapvogn – med på børnebanen, så er vi oppe på 10 deltagere, og så begynder det at ligne noget. Nå, op med humøret korttegner, det var da en dejlig dag med flot solskin og nul skovflåter. Hvad værre var, vi var også for få til tre store flotte fuldfede lagkager af Jettes de bedste og en kæmpe kringle. Herlig fødselsdag for de fremmødte.
På bane 1. den Laaange på 3,6 km med 17 poster blev
Nr. 1. Kim Bach Sørensen på 43 min. nr. 2. Detlef Kestner på 52 min. nr. 3. Erik Bach Sørensen på 55 min. og nr. 4. Carl Djurhuus på 68 min. Ingen piger/kvinder turde binde an med denne hårde bane.
På bane 2. den Korte på 2,9 km med 14 poster (blot en afkortet bane 1) blev vinder af kvinde banen
Nr. 1. Ina Blom på 44 min. og nr. 2. Dorris Hansen på 66 min.
Herrebanen blev suverænt vundet af eneste deltager Formand Eskild Rønne i tiden 49 min.
Bane 3: Solvejg med Freja og Sally gennemførte næsten de 1,6 km og Solvejg har lovet at gå i skarp træning hos Kim og Erik til næste års arrangement, som jo er klubbens 40 års fødselsdag.
Jeg siger tak for venlig deltagelse og sender en stor tak til lagkagesnedkeren Jette Rønne.
Klubbens fødselsdag blev fejret i det fineste solskin. Knud var vanen tro mester for et flot dogmekort over den nordlige del af Gulddysseskoven nord for Gundsømagle. Ligeledes havde han lavet tre baner, så der var noget for ethvert tempo og evner. Det forlyder, at der sagtens kunne skabes udfordringer i denne lille nye skov. Masse af tætte krat og flotte udsigter.
Efter den friske tur i skoven blev der hygget med kaffe, sodavand, kringle og Jettes hjemmelavede lagkager.
Billeder fra dagen følger i næste nummer af KOK-NYT.
Det næste arrangement, hvor bestyrelsen vil opfordre alle til at deltage, så vi kan få en god kluboplevelse ud af det er Hareskovstaffeten søndag den 10. august i Aldershvile Skov og Bøndernes Hegn. Er man ikke til stafet kan man jo deltage på de åbne baner. Men mere om det senere, nu skal du blot sætte kryds i kalenderen og overveje, om det er dig, der vil stå for lidt fællesforplejning.
Flot resultat til Divisionsmatch
Til divisionsmatchen i Ravnsholt gik det flot. Vi slog OK SG og Hvalsø OK, og var kun få point fra Lyngby OK.
Så vi ligger ud på anden pladsen i divisionen. Kan vi holde fast i det resultat eller forbedre det til august, er vi med i kampen om oprykning. Det er bestemt inden for mulighederne. Denne gang manglede vi Knud og Leif, som var skadede og alle spejderne fra Smørum var heller ikke med pga. af et andet arrangement. Så hvis vi alle er friske næste gang, er pointene op til Lyngby OK hentet hjem.
Husk vores næste fokus-arrangement, hvor bestyrelsen opfordre alle til at dukke op, er vores fødselsdagsarrangement i den hemmelige skov lørdag den 14. juni kl. 12:30.
KOK Fødselsdagsløb d. 14. juni i Hemmelig Skov
Divisionsmatch d. 25. maj i Ravnsholt
Hjælpere til Farum Sø Løbet
O-løbs-introduktion